**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՓԱՍՏԱԲԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Փաստաբանության մասին» 2004 թվականի դեկտեմբերի 14-ի ՀՕ-29-Ն օրենքի (այսուհետ՝ Օրենք) 41-րդ հոդվածում՝

1) 3-րդ մասի «քրեական վարույթներով նախաքննության ընթացքում, » բառերից առաջ լրացնել «ապաստանի գործերով վարչական վարույթում, այդ թվում՝ Հայաստանի Հանրապետության պետական սահմանին ապաստան հայցելու դեպքում,» բառերը.

2) լրացնել հետևյալ բովանդակությամբ 3․1-ին և 3․2-րդ մասեր․

«3․1․ Ապաստանի գործերով անվճար իրավաբանական օգնությունը ապահովվում է հանրային պաշտպանի գրասենյակի միջոցով` «Փախստականների և ապաստանի մասին» օրենքի 16.1-ին հոդվածով սահմանված իրավասու մարմինների դիմումի հիման վրա։

3․2․ Հայաստանի Հանրապետության տարածք մուտքը չթույլատրելու վերաբերյալ որոշումը բողոքարկելու դեպքում օտարերկրացիներին անվճար իրավաբանական օգնությունը ապահովվում է հանրային պաշտպանի գրասենյակի միջոցով` սահմանային հսկողություն իրականացնող մարմնի կամ դատարանի դիմումի հիման վրա։».

1. 5-րդ մասի՝

ա) 10-րդ կետը շարադրել հետևյալ խմբագրությամբ․

«10) «Հայաստանի Հանրապետությունում հանդուրժվողի կարգավիճակ ստացած անձանց՝ այդ կարգավիճակի դադարեցման և չեղյալ հայտարարելու ընթացակարգերում․»․

բ) 14-րդ կետը շարադրել հետևյալ խմբագրությամբ․

«14) Հայաստանի Հանրապետությունում ապաստան հայցողներին, ինչպես նաև «Փախստականների և ապաստանի մասին» օրենքի 47-րդ հոդվածի 2.1-ին մասով նախատեսված դեպքերում օտարերկրյա քաղաքացուն կամ քաղաքացիություն չունեցող անձին․».

գ) 18-րդ կետը շարադրել հետևյալ խմբագրությամբ․

«18) օտարերկրացիներին՝ Հայաստանի Հանրապետության տարածք մուտքը չթույլատրելու վերաբերյալ որոշումը, ինչպես նաև արտաքսման վերաբերյալ որոշումը բողոքարկելու համար։»։

**Հոդված 2.** Օրենքի 43-րդ հոդվածի 6-րդ մասում ՝

1) 6-րդ կետը շարադրել հետևյալ խմբագրությամբ․

«6) Քրեական վարույթն իրականացնող մարմնի կամ «Փախստականների և ապաստանի մասին» օրենքի 16.1-ին հոդվածով սահմանված իրավասու մարմինների դիմումի կամ որոշման հիման վրա որոշում է կայացնում հանրային պաշտպանություն իրականացնելու և գործը հանրային պաշտպանին կամ հանրային պաշտպան չհանդիսացող փաստաբանին հանձնելու մասին: Սույն կետով նախատեսված դեպքում հանրային պաշտպանություն իրականացնելու մասին որոշում կայացնելու համար անհրաժեշտ տվյալների կամ հիմքերի վերաբերյալ տեղեկատվության բացակայության դեպքում հանրային պաշտպանի գրասենյակի ղեկավարը կարող է պահանջել ներկայացնել անհրաժեշտ տեղեկատվությունը՝ միաժամանակ ապահովելով անձի հանրային պաշտպանությունը: Նման պահանջի դեպքում համապաստախան մարմինը պարտավոր է եռօրյա ժամկետում անհատույց տրամադրել պահանջվող տեղեկատվությունը։».

2) լրացնել հետևյալ բովանդակությամբ 12-րդ կետ․

«12) ապահովում է ապաստան հայցողին, փախստականին և հանդուրժվողի կարգավիճակ ստացած անձին հանրային պաշտպանություն տրամադրելիս անվճար հիմունքներով թարգմանչի ներգրավումը։»։

**Հոդված 3․** Սույն օրենքն ուժի մեջ է մտնում պաշտոնական հրապարակմանը հաջորդող օրվանից։

**Հանրապետության նախագահ Վ. ԽԱՉԱՏՈՒՐՅԱՆ**

« » « » 2025թ.

ք․ Երևան